kardosdrur/scandi-wiki huggingface dataset:
Pierre Albarran

Pierre Albarran (18. maj 1893 i Vestindien – 23. februar 1960 i Paris) var en fransk tennisspiller som deltog i de olympiske leger 1920 i Antwerpen, hvor han vandt en bronzemedalje og opnåede en tredjeplads i double sammen med Max Decugis.

Albarran var også en fremragende bridgespiller, han var med til at vinde det europæiske holdmesterskab i 1935 og han repræsenterede Frankrig på det første verdensmesterskab i bridge som blev arrangeret i New York i 1935.

Biografier 
 Bridge, Nouvelle methode de nomination. Les jeux bicolores. Le Canapé, 1946
 Cent donnes extraordinaires: Bridge, 1953, co-author José Le Dentu
 Comment Gagner Au Bridge, 1959, with Pierre Jaïs
 L'Encyclopédie du bridge moderne, vol 1. 1957 and vol. 2 1968
 Le Bridge pour Tous, 1949, medforfatter Robert de Nexon, Publisher: A. Fayard, Paris, LC: 49052576
 Le Nouveau Bridge Pour Tous, 1958, medforfatter Robert de Nexon and Jose Le Dentu
 Notre Methode de Bridge, 1936, medforfatter Robert de Nexon
 Nouveau Memento de Bridge en 100 Lecons: Encheres Naturelles, 1976, medforfatter Jose Le Dentu, Publisher: A. Fayard, Paris, , LC: 77576798

Referencer 
 L'aristocratie du bridge, Pierre Jais, José Le Dentu, Alan Truscott, Paris, 1973, (editions Ballard)

Eksterne henvisninger 
 

Tennisspillere fra Frankrig
Olympiske medaljevindere i tennis
Medaljevindere ved sommer-OL 1920
Olympiske bronzemedaljevindere fra Frankrig
Bridgespillere
Florence and the Machine

Florence and the Machine er et engelsk musikprojekt bestående af sangerinde Florence Welch og en række varierende backing-musikere, som tilsammen udgør The Machine.

Karriere 
Projektet blev fra 2009 udsat for en massiv hype, ikke mindst fra BBC’s Radio 1, som havde stor andel i, at gruppen for alvor markerede sig som en del af den nye lyd dette år. Også musikmagasinet NME bakkede godt op om bandet, der var en del dette års NME Award Tour, hvor de var support for White Lies, Friendly Fires og Glasvegas. Florence and the Machine vandt desuden i februar dette år Critics Choice Award ved årets Brit Awards foran navne som White Lies og Little Boots.

Debutalbummet Lungs kom på gaden den 6. juli 2009 og blev rost til skyerne af den engelske presse. Albummet toppede på en andenplads på den engelske albumhitliste, kun overgået af Michael Jackson, og blev desuden nomineret til dette års Mercury Prize. På Lungs arbejdede Florence and the Machine med producer Paul Epworth (Bloc Party, Maximo Park, Kate Nash), James Ford fra Simian Mobile Disco og Steve Mackey (tidligere medlem af Pulp).

Deres singleudspil, "You’ve Got The Love", er en coverversion af sangen med The Source og Candi Staton fra 1991. Nummeret er en favorit hos gruppen, som gentagne gange spillede sangen på diverse engelske musikfestivaler i både 2008 og 2009 og desuden også gav det som ekstranummer, da de gæstede Danmark i oktober måned 2010.

Florence and the Machine har også lavet sangen "Breath Of Life" som er med på soundtracket til Snow White and the Huntsman fra 2012.

Diskografi

Studiealbums 
 Lungs (Island Records, 2009)
 Ceremonials (Island Records, 2011)
 How Big, How Blue, How Beautiful (Island Records, 2015)
 High as Hope (2018)
 Dance Fever (2022)

Kilder

Eksterne henvisninger 

 Officiel hjemmeside

Fra DR P3 playlistnyt
Sangere fra England
Sangskrivere fra Storbritannien
Musikgrupper fra Storbritannien
Etableret i 2007
Fred Allen

Fred Allen (født som John Florence Sullivan; 31. maj 1894 i Cambridge, Massachusetts, USA – 17. marts 1956 i New York) var en amerikansk komiker kendt for sine radioprogrammer (1934–1949) under Amerikas såkaldte radioæra.

Han har fået to stjerner på Hollywood Walk of Fame for sin indsats inden radio og TV.

Eksterne henvisninger 
 

Komikere fra USA
Hollywood Walk of Fame
Personer fra Cambridge (Massachusetts)
Gabriella Cilmi

Gabriella Lucia Cilmi (udtales "chill me"; født 10. oktober 1991 i Melbourne, Australien) er en australsk sangerinde.

Allerede som 13-årig blev Gabriella opdaget af pladebranchen og fløjet til England, hvor hun fik sin første pladekontrakt.

Debutalbummet Lesson To Be Learned udkom i England i slutningen af marts 2008 og er produceret af producerteamet Xenomania, der bl.a. har arbejdet med Sugababes, som den nu 18-årige Gabriella Cilmi deler manager med. 

Gabriella Cilmi har modtaget hele 6 ARIA priser (australsk pendant til DMA) i kategorier som Best Female Artist (foran Kylie Minogue), Breakthrough Artist+Album og Single of the Year for hittet Sweet About Me.

Eksterne henvisninger 

 
 
 
 
 BBC profil
 Gabriella Cilmi ilikemusic interview 
 CD Times gig review 
  FemaleFirst article 
 GenerationQ artikel 

Fra DR P3 playlistnyt
Sangere fra Australien
Musikere fra Island Records
Personer fra Melbourne
Charles Amberg

Charles Amberg (egentlig Karl Amberg) (8. december 1894 ved Bonn – 16. april 1946 i Berlin) var en tysk tekstforfatter af operetter og slagersange.

Udvalgte titler 
 Der verliebte Bimbambulla
 Wochenend und Sonnenschein (originalt på engelsk "Happy Days Are Here Again")

Sangskrivere fra Tyskland
Personer fra Bonn
Librettister fra Tyskland
Ghost Society

Ghost Society er en dansk musikgruppe bestående af fire musikere. Sara Savery og Tobias Wilner er gruppens hovedpersoner og er bedst kendt for deres arbejde i deres respektive grupper Blue Foundation og People Press Play, samt trommeslageren Lasse Herbst og guitarist Frederik Sølberg.

I maj 2009 udsendte de under kunstnernavnet Ghost Society EP'en Dogs And Desperation. Deres første single, "Better Days", udkom i slutningen af 2009, og den blev fulgt op af gruppens debutalbum i begyndelsen af 2010 kaldet The Back Of His Hands, Then The Palms. Det modtog fem ud af seks stjerner i musikmagasinet GAFFA.

Diskografi 
 The Back Of His Hands, Then The Palms (2010)
 Tankograd (2011, soudntrack til Tankograd)

EP'er
 Dogs And Desperation (2009)

Referencer

Eksterne henvisninger 
 

Musikgrupper fra Danmark
Musikgrupper fra 2008
Giana Factory

Giana Factory er en trio, der består af Lisbet Fritze, Sofie Johanne og Loui Foo, søster til Sharin Foo i The Raveonettes, og i øvrigt stand in for Sharin på Raveonettes' sommerturné i 2008.

Giana Factory har allerede nået at være opvarmning for Glasvegas og spillet anmelderroste koncerter på bl.a. Roskilde og SPOT Festivalen i år. Gruppen blev desuden udnævnt af Soundvenue til Breakin' Sound 2009.

EP'en Bloody Game er produceret af pigerne selv i samarbejde med Tomas Barfod (WhoMadeWho, Filur).

Giana Factory spillede på Vega (Kbh.) den 17. oktober 2009.

Eksterne henvisninger 
 P3 Playlistnyt 
 Giana Factory på MySpace
 Officiel hjemmeside 

Fra DR P3 playlistnyt
Musikgrupper fra Danmark
Musikgrupper fra 2008
Ginger Ninja

Ginger Ninja er et dansk elektro-rock-band dannet i 2007 af Henrik Hamilton, Rasmus Søby Andersen og Johan Luth. I februar 2008 blev Carl-Erik Riestra Rasmussen en del af gruppen, og allerede samme år opnåede bandet stor succes, blandt andet som vinder af Den Blå Box og som opvarmningsband for VETO. De skrev i januar 2009 kontrakt med det store etablerede selskab Sony Music, og udgav i juni 2009 singlen "Sunshine", der blev et radiohit.

Ginger Ninja udgav i januar 2010 debutalbummet Wicked Map, der senere også har høstet stor interesse og anerkendelse for bandet i Tyskland, Holland og Indonesien. Især i Holland fik bandet stor succes, da førstesinglen "Sunshine" fra Wicked Map blev brugt under Hollands VM-kampe ved VM i fodbold 2010.

I januar 2014 udgav Ginger Ninja deres andet studiealbum, Excess Space. Albummet er produceret af Jon "Joshua" Schumann (Kashmir, Mew, Carpark North m.fl.). Ginger Ninja udsendte i juli 2013 førstesinglen "Hole in My Head", mens andensinglen "Williamsburg" blev udgivet i november 2013.

Ginger Ninja har bl.a. været support for Veto, Carpark North og Dizzy Mizz Lizzy på deres respektive Danmarksturnéer. Samtidig har Ginger Ninja også spillet på Pavilion Junior på Roskilde Festival 2009 og flere gange på Skanderborg Festival, bl.a. på Bøgescenerne i 2012 

I februar 2015 skrev Ginger Ninja på deres facebook-side, at "efter syv år kalder vi den, og Ginger Ninja er hermed ikke mere."

Diskografi

Studiealbum

Singler

Kilder

Eksterne henvisninger 

 Ginger Ninja P3
 Ginger Ninja på Facebook
 Ginger Ninja - PDH Managemant & Booking

Fra DR P3 playlistnyt
Popgrupper fra Danmark
Musikgrupper fra 2007
Musikgrupper opløst i 2015
Glasvegas

Glasvegas er en skotsk rockgruppe fra Glasgow. Bandet består af James Allan (vokal), Rab Allan (guitar), Paul Donoghue (bas) og den svenske trommeslager Jonna Löfgren. Glasvegas' selvbetitlede debutalbum solgte nok til at gå platin ved udgivelsen i september 2008 og nåede en 2. plads på den britiske albumliste. Glasvegas blev også nomineret til en Mercury Prize for samme album i september 2009. Debutalbummet blev indspillet i New York, i Brooklyn Recording Studios, og er produceret af forsanger James Allan og producer Rich Costey, som også har arbejdet med navne som Muse og Franz Ferdinand. Debutalbummet solgte guld i Sverige og USA.

6 måneder efter udgivelsen af Glasvegas' debutalbum udkom EPen A Snowflake Fell (and It Felt Like a Kiss). 

Den 4. april 2011 udkom bandets andet album Euphoric /// Heartbreak \\\ som blev optaget i Santa Monica i Californien. Albummet nåede en 10. plads i Storbritannien og en førsteplads i Sverige, men på trods af gode modtagelser fra pressen var albummet ikke ligeså kommercielt succesfuldt som debuten og adskillige måneder senere ophørte samarbejdet mellem Glasvegas og pladeselskabet Sony Music.

I Juni 2013 offenliggjorde bandet, at de havde skrevet under på endnu en stor pladekontrakt med et af verdens største musikselskaber BMG. Glasvegas udsender deres tredje album Later...When The TV Turns To Static i september 2013.

Diskografi 
Glasvegas (2008)
A Snowflake Fell (And It Felt Like A Kiss) EP (2008)
EUPHORIC /// HEARTBREAK \\\ (2011)
Later...When The TV Turns To Static (2013)

Eksterne henvisninger 

http://glasvegas.net

Musikgrupper fra Skotland
Fra DR P3 playlistnyt
Hannah Schneider

Hannah Schneider er en dansk sangerinde og komponist. Hun er udstyret med en unik stemme og har udgivet fire soloplader i eget navn og to EP'er med bandet AyOwA.

Hun var i 2008 en del af DRs KarriereKanon. Kort tid efter kom en pladekontrakt i hus og i september udsendte hun sit selvbetitlede debutalbum, produceret af Hannah selv i samarbejde med trommeslageren og keyboardspilleren Kåre Kabel Mai.

Guitaristen Andreas Käehne fra Hannah Scheiders gamle band, Wired Little Lady, har også været med i den kreative proces med at finde den rigtige lyd og instrumentering til pladen.

Hannah Schneider er opvokset i et hjem, hvor begge forældre var klassiske musikere. Hun har gennem hele sin barndom gået i musikskole, spillet i bands og sunget i kor. Hannah er singer-songwriter men ikke den typiske en af slagsen. Hun har fundet sin egen vej ind i musikken og har fx gennem mange år samlet på keyboards, hvis lyd hun blander med akustiske guitarer, blokfløjte og harmonika.

Ved siden af solokarrieren er Hannah Schneider sangerinde i electronica-projektet Sinusstøv.

I 2016 grundlagde hun den elektroniske noisepop duo AyOwA med produceren Nicolai Kornerup. AyOwA har udgivet to Ep'er Eremit (2017) og Farvel (2018).

I 2017 spillede AyOwA på blandt andet Roskilde Festival og Spot Festival.

Diskografi 
 Hannah Schneider (2009)
 Window Sessions (2011)
 Me vs. I (2012)
 Red Lines (2014)

Eksterne henvisninger 

 P3 Playlistnyt
 hannahschneider.dk
 Lojinx
 

Sangere fra Danmark
Fra DR P3 playlistnyt
Niels Peter Lemche

Niels Peter Lemche (født 6. september 1945) er bibelforsker ved Københavns Universitet.

Biblisk minimalisme 
Lemche er nær tilknyttet bevægelsen bibelsk minimalisme og er filosofisk og metodologisk sprogrør for den. Hans indstilling til bibelvidenskaben kan sammenfattes: "Konklusionen, at historisk-kritisk forskning er grundet på en falsk metodologi og leder til fejlagtige resultater, indebærer helt simpelt, at to hundrede års arbejde kan kastes på køkkenmøddingen. Det er næppe værdt papiret på hvilket det er skrevet."

Bibliografi (i udvalg) 
 Israelites in History and Tradition, 
 Prelude To Israels Past: Background & Beginnings Of Israelite History & Identity, 
 The Canaanites And Their Land, 
 Gammeltestamentlig og bibelsk teologi: Ti forelæsninger, 
 Det Gamle Testamente mellem teologi og historie: Den historisk-kritiske bibelforsknings storhed og fald, 
 Det gamle Israel,

Se også 
 Københavnerskolen (teologi)
 Thomas L. Thompson

Noter

Eksterne henvisninger 
 Niels Peter Lemche, Conservative Scholarship–Critical Scholarship: Or How Did We Get Caught by This Bogus Discussion (september 2003) Debat med blandt andre Gordon Wenham.

Ansatte ved Københavns Universitet
Teologer fra Danmark
Alumni fra Københavns Universitet
Personer i Kraks Blå Bog
Hercules & Love Affair

Hercules & Love Affair udsendte deres selvbetitlede debutalbum den 10. marts 2008.

Hovedmanden bag Hercules & Love Affair er New Yorker-DJ og producer Andrew Butler, der sammen med bl.a. Antony fra Antony and the Johnsons har skabt dette relativt nye pop/ dance-projekt.

Debutalbummet er blevet godt modtaget af anmelderne, og første single, "Blind", kom i rotation på P3 tidligere samme år.

Eksterne henvisninger 

 P3 Playlistnyt 
Flere billeder

Musikgrupper fra USA
Fra DR P3 playlistnyt
Hockey (band)

Hockey er et amerikansk band fra Portland, Oregon, fik et mindre radiohit i foråret med den pågående dancepunk-single Too Fake. 

Hockey består af sanger Benjamin Grubin, guitarist Brian White, bassist Jeremy Reynolds og trommeslager Anthony Stassi, og deres musik har været sammenlignet med navne som The Strokes og LCD Soundsystem.

Debutalbummet Mind Chaos, kom på gaden den 21. september 2009. 

Mind Chaos lå egentlig klar allerede sidste år hjemme i USA, men bandet valgte at tage til England for at genindspille og remixe nogle af sangene til den version af albummet, der nu ligger snart ligger klar.

Eksterne henvisninger 

 P3 Playlistnyt
Officiel website 
Interview på Music.Virgin.Com
Talking Shop: Hockey, interview fra BBC

Musikgrupper fra USA
Fra DR P3 playlistnyt
Hot Chip

Hot Chip er et engelsk band.

Hovedkræfterne bag Hot Chip er barndomsvennerne Alexis Taylor og Joe Goddard. Bandet debuterede i begyndelsen af 2004 med singlen "Down With Prince" taget fra bandets debutalbum Coming On Strong, der kom senere samme år. 

I 2006 udsendte Hot Chip albummet The Warning, der bl.a. blev nomineret til den prestigefyldte pris, Mercury Prize, og indeholdt numre som Over And Over og Boy From School.

I begyndelsen af februar 2008 kom så det seneste Hot Chip-album, hvorfra første udspil fra var nummeret Ready For The Floor efterfulgt af titelnummeret Made In The Dark. 

Hot Chip's kommende album, One Life Stand, er på gaden den 8. februar 2010.

Referencer

Eksterne henvisninger 

 P3 Playlistnyt

Fra DR P3 playlistnyt
Popgrupper fra Storbritannien
Slaget ved Brémule

Slaget ved Brémule blev udkæmpet i 1119 mellem styrker under Henrik 1. af England og Ludvig 6. af Frankrig. Henrik var tvunget til flere gange at forsvare sine besiddelser i Normandiet. I 1119 var Henrik den sejrende. Kampen blev udløst af et tilfældigt møde mellem franske og normanniske styrker, der patruljerede langs ikke nøjere fastlagte grænser mellem Vexin og Seinendalen. Slaget er første gang det franske krigsbanner oriflamme blev anvendt.

Eksterne henvisninger 
 Orderic Vitalis, "Battle of Brémule, according to Orderic Vitalis", from De Re Militari: The Society for Medieval Military History, online. 
 La bataille de Brémule 

Bremule
Bremule
Bremule
I Got You On Tape

I Got You on Tape er et dansk rockband der blev dannet i foråret 2004 i København. Flere af musikerne kommer fra den den danske jazz-scene, men efter eget udsagn valgte frontmand Jacob Bellens ikke en besætning af jazz-musikere til sit rockband, fordi han var ude efter en særligt jazzet lyd. Han synes bare, de fire jazz-drenge spillede godt.

Bandet består, udover forsanger Jacob Bellens, som har gjort sig bemærket i bandet Murder, af musikere kendt fra et bredt udsnit af den københavnske musikscene (bl.a. Beautiful Day, Mouritz, Anderskov Accident m.fl.).  Bandets musik er blevet beskrevet som et møde mellem Joy Division og 60'er-fænomenet Love, og musikken favner bredt i dens mange referencer til rockhistorien. Af inspirationskilder nævner de selv Scott Walker og britiske The Fall.

Bandets selvbetitlede debutalbum I Got You On Tape udkom på Nikolaj Nørlunds pladeselskab Auditorium i 2006. Deres andet album 2 kom på gaden i 2007, hvor man bl.a. kunne finde nummeret "Somersault".

I oktober 2009 udkom albummet Spinning For the Cause og I Got You On Tape var blevet reduceret til en kvartet, idet guitarist Jakob Bro havde forladt bandet tidligere på året.

I Got You On Tape vandt "P3 Prisen" og de medfølgende 100.000 kroner ved P3 Guld den 15. januar 2010.

Diskografi
 I Got You On Tape (2006)
 2 (2007)
 Spinning for the Cause (2009)
 TNT (Single) (2010)
 Church of the Real (2011)
 0 (2023)

Medlemmer

Nuværende
Jacob Bellens – vokal, keyboard (2006-i dag)
Jacob Funch – guitar (2006-i dag)
Jeppe Skovbakke – bass (2006-i dag)
Rune Kielsgaard – trommer (2006-i dag)

Tidligere
Jakob Bro – guitar (2006-2009)

Referencer

Eksterne henvisninger

 
 

Fra DR P3 playlistnyt
Rockgrupper fra Danmark
Indierockgrupper fra Danmark
Musikgrupper fra 2004
Har spillet på Roskilde Festival
Gærkrans

En gærkrans er en krans, sammensat af små stykker træ, som i gamle dages ølbrygning blev brugt til at samle gæren efter at øllet var gæret færdigt. Den blev lagt ned i øllet til sidst, og gæren samlede sig så i gærkransen, som blev taget op og hængt til tørre. Ved næste brygning kunne gæren så løsnes fra kransen ved at vride den let.

Øl
Ølbrygning
James Morrison (sanger)

James Morrison (født 13. august 1984) er en britisk sanger og sangskriver, som den 31. juli 2006 udgav debutalbummet Undiscovered. Første udspil var singlen You give me something.
Morrison voksede op med at lytte til tressernavne som Otis Redding, Al Green, Cat Stevens, The Kinks og Van Morrison. Som barn lærte han at spille guitar af sin onkel og begyndte derefter hurtigt at skrive sange selv.
Han har tidligere turneret med R 'n' B sangerinden Corinne Bailey Rae.

Debutalbummet Undiscovered udkom i 2006.

Songs For You, Truths For Me (Deluxe Version) kom på gaden den 16. november 2009.

Referencer

Eksterne henvisninger 
 P3 Playlistnyt

Fra DR P3 playlistnyt
Sangere fra Storbritannien
Sangskrivere fra Storbritannien
Edward Bouverie Pusey

Edward Bouverie Pusey (22. august 1800 – 14. september 1882) var en teologisk professor i Oxford.

Efter sin studietid i Oxford, hvor han navnlig lagde sig efter semitiske sprog, rejste han til Tyskland, hvor han studerede under Schleiermacher og Eichhorn og sluttede venskab med Tholuck og Neander.

Hans første bog (An historical Enquiry into the probable causes of the Rational Character lately predominant in the Theology of Germany 1828) viste, at han var stærkt påvirket af tyskerne. Denne bog blev modtagen med stor kølighed, og Puseys udvikling kom til at gå i helt andre baner, end man efter hans første fremtræden skulde formode. 

Han var fellow af Oriel College fra 1824 og blev 1828 professor i hebraisk. 1827 havde han lært Newman nærmere at kende og var af denne bleven vunden for den unge Oxfordbevægelse, hvor han snart trådte frem som leder ved siden af Newman.

En teologisk forening blev stiftet og holdt møder i hans hus, og foredragene, som blev holdt her, danner begyndelsen til de berømte Tracts for the Times. Til disse gav også Pusey væsentlige bidrag; han skrev om sakramenterne (Scriptural Views of Holy Baptism 1835 og Tract on the Holy Eucharist 1836).

Han forsvarede i disse en opfattelse, der nærmer sig stærkt til den romerske, og fremkaldte stor forargelse ved at påstå, at de 39 artiklers udtryk gav plads for en anden opfattelse end den kalvinske. 

Efter Mannings og Newmans overtrædelse til den romerske kirke var Pusey ubestridt høvdingen for det højkirkelige parti, og han forandrede aldrig sit standpunkt, at den anglikanske episkopale kirke indtog den rette midtestilling over for Rom på den ene side og protestantismen på den anden. 

Flere gange udstedte han, hvad han kaldte et Eirenicon, som var et forsvar for højkirkens lære og praksis og kirkepolitik; det første var The Church of England, a Portion of Christs one, holy, Catholic church and a Means of restoring visible Unity (1865). 

Om forholdet til den græsk-ortodokse kirke og gammelkatolikkerne, som han håbede sig meget af, skrev han 1876: On the Clause »and the Son« in regard to the Eastern Church and the Bonn Conference. 

Han var en førerskikkelse, og ingen mand i England var i 19. århundrede i den grad genstand for sine tilhængeres kærlighed og sine modstanderes had. Hans karakter var uplettet, og egentlig var han en tilbageholdende natur, hvem det kostede overvindelse at træde stærkt frem.

Kilder 

 

Teologer fra Storbritannien
Hebraister
Ansatte ved University of Oxford
Briter i 1800-tallet
Salmonsens
Felix the Cat

Felix the Cat, eller Katten Felix er en amerikansk tegnefilmsfigur, som er skabt i 1919 af tegner Pat Sullivan (1885-1933), men først og fremmest udviklet af hans medarbejder Otto Messmer (1892-1983). 

Felix dukkede første gang op i kortfilmen "Feline Follies" i 1919. 
Figuren Felix nød stor popularitet i 1920'erne og 1930'erne, især i Europa, og i 1928 optrådte en Felix-model i prøvebilledet under nogle af de første forsøg med tv-transmissioner i USA. Sidst i 1950'erne blev serien overgivet til andre kunstnere, og Felix oplevede en renæssance som tv-serie. Den originale Felix indeholdt mange eksperimenter med de midler, som hører den grafiske teknik til: Felix kunne f.eks finde på at slå fra sig med et stort udråbstegn, han selv havde tænkt frem, eller i mangel af en faldskærm gribe en tom taleboble og svæve sikkert ned til jorden.

1923 kom Felix på en mængde produkter såsom keramik, legesager og flere forskellige producenter producerede også kæledyr i form af Felix og band indspillede sange om ham, som Paul Whitemans orkester som  i 1923 optog "Felix Kept On Walking", og komponisttrioen Bryan Wending og Kortlander som i 1928 skrev sangen  "Felix The Cat".

I 1953 begyndte Katten Felix at sendt på amerikansk TV. Joe Oriolo introducerede en omformet "langbenet" Felix, lagde til nye karakterer og gav Felix en magisk taske som kunne antage hvilken form som helst. Siden da er katten forekommet i et antal tv-serier, i to langfilm, den første "Felix the Cat: The Movie" fra 1988, og i forskellige serieformater, eksempelvis tilsammen med  Betty Boop i serien "Betty Boop and Felix" som gas ud 1984-1987, og på en mængde vareprodukter. Oriolos søn, Don Oriolo, ejer nu kreativ kontrol over figuren.

Navnet Felix betyder lykkelig men associerer med ordet Felis, som betyder kat på latin.

Ekstern henvisning

Tegnefilmsfigurer
Fiktive katte